als_Latn ron_Latn tur_Latn
Situata e tensionuar politike ne Shqiperi perben nje shqetesim per zyrtaret e larte te Komisionit Europian. Komisioneri Europian per Fqinjesine dhe Negociatat per Anetaresim, Johannes Hahn, menjehere pas mberritjes se tij ne Tirane beri te qarte shqetesimin mbi kete fakt, duke shtuar se ne axhenden e takimeve me kreret e larte te shtetit e te politikes eshte dhe diskutimi mbi situaten politike, e cila se fundmi eshte ndezur nga çeshtja “Doshi”.
“Une do te kem shume mundesi per te biseduar. Natyrisht ka tensione, por shpresojme qe te gjithe te jene te vendosur, pasi nje klime konstruktive eshte nje prej parakushteve te rruges europiane te Shqiperise”, deklaroi Hahn per mediat. Para takimit te peste te nivelit te larte te dialogut Shqiperi-BE, Hahn do te zhvilloje do te zhvilloje konsulta te veccanta me Kryeministrin Edi Rama, kryeparlamentarin Ilir Meta, kryetarin e Partise Demokratike, Lulzim Basha. Ai do t’i drejtohet me pas mbledhjes se perbashket qe mbahet ne hotel “Tirana”, ne oren 11:00.
Me pas parashikohet nje konference e perbashket mes komisionerit Hahn dhe Kryeministrit Edi Rama. Ne oren 15:00, pas konferences, zyrtari i larte i KE-se do t’i drejtohet Presidences, per t’u takuar me kreun e shtetit, Bujar Nishani. Komisioneri i nisi diten e pare te vizites ne Tirane duke vizituar disa qendra kulturore ne Tirane dhe Laboratorin Qendror te Veterinarise te financuar nga BE, ne kuader te vizites se tij te pare ne Shqiperi. Hahn, i shoqeruar nga ministrja e Integrimit, Gjosha, dhe ambasadorja e BE-se, Vlahutin, vizituan dhe Xhamine e Ethem Beut. Ai ka zbatuar ritet e besimtareve, duke hequr kepucet perpara se te hynte ne objektin e kultit. “Duket e mrekullueshme. Kam qene ketu dy vjet me pare dhe mund ta shikoj ndryshimin nga çfare ishte gjashte apo shtate vite me pare. Qyteti eshte zhvilluar dhe eshte tashme nje qytet europian i rendesishem”, – u shpreh Hahn ne lidhje me ndryshimin e Tiranes.
Formati ndryshe
Raundi i Peste i Dialogut te Nivelit te Larte BE-Shqiperi mesohet se ka ndryshuar format, ndryshe nga heret e tjera. Per te shmangur perplasjet ndermjet mazhorances dhe opozites, eshte percaktuar qe ministrat e pranishem ne kete panel do t’u pergjigjen vetem pyetjeve te komisionerit per Zgjerimin, Hahn. Ndersa kryetarja e Komisionit Parlamentar per Integrimin, Majlinda Bregu, do te jete e vetmja perfaqesuese e opozites qe do te flase ne kete takim te perbashket. Ne mbledhjen e fundit, ate te nje viti me pare, qe drejtohej nga Kryeministri Rama dhe komisioneri Fule, pati debate te ashpra ndermjet mazhorances dhe opozites. Te tilla ishin ato ndermjet deputetit te PD-se Arben Ristani me Kryeministrin Edi Rama. Per te pasur sa me shume efikasitet ne mbledhje, eshte ndryshuar formati, i cili synon te shmange debatet e vazhdueshme mes mazhorances dhe opozites.
Gazeta Shqip
als_Latn als_Latn als_Latn als_Latn als_Latn als_Latn